ಕಳೆದ 2000ದಶಕದ ಪಾಶ್ಚಿಮಾತ್ಯ ಜಗತ್ತು ಹಾಗು ಮಧ್ಯಪ್ರಾಚ್ಯದ ಪ್ರಮುಖ ರಾಜಕೀಯ ಬೆಳವಣಿಗೆಗಳು ಇತ್ತೀಚಿನ ಆಧುನಿಕ ಭಯೋತ್ಪಾದನೆ, ಭಯೋತ್ಪಾದನೆ ವಿರುದ್ಧ ಯುದ್ಧ, ಅಫ್ಘಾನಿಸ್ತಾನ್ ಯುದ್ಧ, ಹಾಗು ಇರಾಕ್ ಯುದ್ಧದ ಸುತ್ತ ಪರಿಭ್ರಮಿಸುತ್ತದೆ.
ಸೆಪ್ಟೆಂಬರ್ 11ರ ದಾಳಿಯು ಯುನೈಟೆಡ್ ಸ್ಟೇಟ್ಸ್ ಮೇಲೆ ಸೆಪ್ಟೆಂಬರ್ 11, 2001ರಲ್ಲಿ ಅಲ್-ಖೈದಾ ನಡೆಸಿದ ಆತ್ಮಾಹುತಿ ದಾಳಿಗಳನ್ನು ಒಳಗೊಂಡ ಒಂದು ಸಂಘಟಿತ ಸರಣಿ ದಾಳಿಯಾಗಿತ್ತು. ಆ ದಿನ ಬೆಳಿಗ್ಗೆ, 19 ಅಲ್-ಖೈದಾ ಭಯೋತ್ಪಾದಕರು ನಾಲ್ಕು ವಾಣಿಜ್ಯೋಪಯೋಗಿ ಪ್ಯಾಸೆಂಜರ್ ಜೆಟ್ ವಿಮಾನ ಗಳನ್ನು ಅಪಹರಿಸಿದರು. ಅಪಹರಣಕಾರರು ಉದ್ದೇಶಪೂರ್ವಕವಾಗಿ ಎರಡು ವಿಮಾನಗಳನ್ನು ನ್ಯೂಯಾರ್ಕ್ ನಗರದ ವರ್ಲ್ಡ್ ಟ್ರೇಡ್ ಸೆಂಟರ್ ನ ಅವಳಿ ಕಟ್ಟಡಗಳಿಗೆ ಢಿಕ್ಕಿಹೊಡೆಸಿದರು, ಜೊತೆಗೆ ವಿಮಾನದಲ್ಲಿದ್ದ ಎಲ್ಲರನ್ನೂ ಹಾಗು ಕಟ್ಟಡಗಳಲ್ಲಿ ಕೆಲಸ ಮಾಡುತ್ತಿದ್ದ ಇನ್ನಿತರರನ್ನು ಬಲಿತೆಗೆದುಕೊಂಡರು.

ಯುನೈಟೆಡ್ ಸ್ಟೇಟ್ಸ್ ಸೆಪ್ಟೆಂಬರ್ 11, 2001ರ ದಾಳಿಗೆ ಪ್ರತಿಕ್ರಿಯೆಯಾಗಿ "ಭಯೋತ್ಪಾದನೆಯ ವಿರುದ್ಧ ಜಾಗತಿಕ ಯುದ್ಧ" ವನ್ನು ಸಾರಿತು. ಜೊತೆಗೆ ಆಫ್ಘಾನಿಸ್ತಾನದ ಮೇಲೆ ಆಕ್ರಮಣ ನಡೆಸಿ ಅಲ್-ಖೈದಾ ಭಯೋತ್ಪಾದಕರಿಗೆ ಆಶ್ರಯ ನೀಡಿದ್ದ ತಾಲಿಬಾನ್ ನ್ನು ಪದಚ್ಯುತಗೊಳಿಸಿತು ಹಾಗು ಪೇಟ್ರಿಯಾಟ್ ಆಕ್ಟ್ ನ್ನು ಕಾನೂನಾಗಿಸಿತು. ಇತರ ಹಲವು ರಾಷ್ಟ್ರಗಳು ಸಹ ಭಯೋತ್ಪಾದನಾ-ವಿರೋಧಿ ಕಾನೂನನ್ನು ಬಲಪಡಿಸಿದವು ಹಾಗು ಕಾನೂನು ಜಾರಿ ಅಧಿಕಾರಗಳನ್ನು ವಿಸ್ತರಿಸಿದವು. ಕಳೆದ 2001ರ ದಾಳಿಯ ನಂತರ 'ಭಯೋತ್ಪಾದನೆ ವಿರುದ್ಧ ಜಾಗತಿಕ ಸಮರ'ವು ಇಸ್ಲಾಂ ಭಯೋತ್ಪಾದನೆ ಹಾಗು ಇಸ್ಲಾಂ ಉಗ್ರಗಾಮಿಗಳ ವಿರುದ್ಧ ಮಿಲಿಟರಿ, ರಾಜಕೀಯ, ಕಾನೂನಾತ್ಮಕ ಹಾಗು ಸೈದ್ಧಾಂತಿಕ ಸಮರವಾಗಿದೆ.
ಕಳೆದ 2001ರ ಉತ್ತರಾರ್ಧದಲ್ಲಿ ಆಫ್ಘಾನಿಸ್ಥಾನದ ಯುದ್ಧ ವು ಪ್ರಾರಂಭವಾಯಿತು, ಯುದ್ಧವನ್ನು ಯುನೈಟೆಡ್ ಸ್ಟೇಟ್ಸ್, ಯುನೈಟೆಡ್ ಕಿಂಗ್ಡಮ್, ಹಾಗು NATO-ಮುಂದಾಳತ್ವದಲ್ಲಿ, UN ಪ್ರಮಾಣಿಕೃತ ISAFಗಳು ಸೆಪ್ಟೆಂಬರ್ 11ರ ದಾಳಿಗೆ ಪ್ರತಿಕ್ರಿಯೆಯಾಗಿ ಆರಂಭಿಸಿದವು. ದಾಳಿಯ ಮೂಲ ಉದ್ದೇಶವೆಂದರೆ ಒಸಾಮ ಬಿನ್ ಲಾಡೆನ್ ಹಾಗು ಇತರ ಪ್ರಮುಖ ಅಲ್-ಖೈದಾಸದಸ್ಯರನ್ನು ಪತ್ತೆ ಹಚ್ಚಿ ವಿಚಾರಣೆಗೆ ಒಳಪಡಿಸುವುದಾಗಿತ್ತು, ಇದಲ್ಲದೆ ಅಲ್-ಖೈದಾದ ಇಡೀ ಸಂಘಟನೆಯನ್ನು ನಾಶ ಮಾಡಿ ಅಲ್-ಖೈದಾಗೆ ಸುರಕ್ಷಿತ ಆಶ್ರಯ ನೀಡಿದ್ದ ತಾಲಿಬಾನ್ ಆಳ್ವಿಕೆಯನ್ನು ಪದಚ್ಯುತಗೊಳಿಸುವುದು ಗುರಿಯಾಗಿತ್ತು. ಬುಶ್ ಆಡಳಿತ ನೀತಿ ಹಾಗು ಬುಶ್ ಸಿದ್ಧಾಂತವು ಭಯೋತ್ಪಾದನಾಸಂಘಟನೆಗಳು ಹಾಗು ಅವುಗಳಿಗೆ ಆಶ್ರಯ ನೀಡಿರುವ ಯಾವುದೇ ರಾಷ್ಟ್ರ ಅಥವಾ ಸರಕಾರಗಳ ನಡುವೆ ಸೇನೆಯು ಯಾವುದೇ ವ್ಯತ್ಯಾಸವನ್ನು ಕಾಣುವುದಿಲ್ಲವೆಂದು ತಿಳಿಸಿತು. ಆಫ್ಘಾನಿಸ್ತಾನದಲ್ಲಿ ಎರಡು ಮಿಲಿಟರಿ ಕಾರ್ಯಾಚರಣೆಗಳು ರಾಷ್ಟ್ರವನ್ನು ನಿಯಂತ್ರಣಕ್ಕೆ ತೆಗೆದುಕೊಳ್ಳಲು ಹೋರಾಡುತ್ತಿವೆ. ಆಪರೇಶನ್ ಎಂಡ್ಯೂರಿಂಗ್ ಫ್ರೀಡಂ(OEF) ಎಂಬುದು ಯುನೈಟೆಡ್ ಸ್ಟೇಟ್ಸ್ ನ ಒಂದು ಯುದ್ಧ ಕಾರ್ಯಾಚರಣೆ, ಇದು ಕೆಲವು ಮೈತ್ರಿಕೂಟದ ಭಾಗಿದಾರರನ್ನು ಒಳಗೊಂಡಿದ್ದು, ಪ್ರಸಕ್ತ ಪಾಕಿಸ್ತಾನದ ಗಡಿಯಲ್ಲಿ ರಾಷ್ಟ್ರದ ಪೂರ್ವ ಹಾಗು ದಕ್ಷಿಣ ಭಾಗಗಳಲ್ಲಿ ಕಾರ್ಯಾಚರಣೆ ನಡೆಸುತ್ತಿದೆ. UN ಭದ್ರತಾ ಮಂಡಳಿ 2001ರ ಕೊನೆಯಲ್ಲಿ ಕಾಬುಲ್ ಹಾಗು ಅದರ ಸುತ್ತಮುತ್ತಲ ಪ್ರದೇಶಗಳನ್ನು ಸಂರಕ್ಷಿಸುವ ಸಲುವಾಗಿ ರೂಪಿಸಿರುವ ಇಂಟರ್ನ್ಯಾಷನಲ್ ಸೆಕ್ಯೂರಿಟಿ ಅಸಿಸ್ಟೆನ್ಸ್ ಫೋರ್ಸ್(ISAF) ಎರಡನೇ ಕಾರ್ಯಾಚರಣೆಯಾಗಿದೆ. ಕಳೆದ 2003ರಲ್ಲಿ NATO, ISAF ನ ಅಧಿಕಾರವನ್ನು ವಹಿಸಿಕೊಂಡಿತು.

ಅಫ್ಘಾನ್ ನಾರ್ದನ್ ಅಲಯನ್ಸ್ ಪೂರೈಕೆ ಮಾಡಿದ ಹೆಚ್ಚುವರಿ ಕಾಲ್ದಳದ ಪಡೆಗಳೊಂದಿಗೆ ಬಹುರಾಷ್ಟ್ರೀಯ ಇನ್‌ಫ್ಯಾಂಟ್ರಿ ಆಕ್ಷನ್ಸ್ ಹಾಗೂ ವೈಮಾನಿಕ ಬಾಂಬಿಂಗ್ ಕಾರ್ಯಾಚರಣೆಗಳು ತಾಲಿಬಾನ್ ನನ್ನು ಅಧಿಕಾರದಿಂದ ಕಿತ್ತೊಗೆಯಿತು. ಆದರೂ ಅಲ್ಲಿಂದೀಚೆಗೆ ತಾಲಿಬಾನ್ ಸೈನ್ಯವು ಸ್ವಲ್ಪ ಬಲವನ್ನು ಮತ್ತೆ ಗಳಿಸಿಕೊಂಡಿದೆ. ಈ ಯುದ್ಧವು ಕಡಿಮೆ ಯಶಸ್ಸನ್ನು ಗಳಿಸುವುದರ ಜೊತೆಗೆ ಅಲ್-ಖೈದಾದ ಚಟುವಟಿಕೆಯನ್ನು ತಡೆಹಿಡಿಯುವ ಗುರಿಯನ್ನು ನಿರೀಕ್ಷಿಸಿದಂತೆ ಸಾಧಿಸಲಾಗಲಿಲ್ಲ. ಕಳೆದ 2006ರಿಂದೀಚೆಗೆ, ಆಫ್ಘಾನಿಸ್ತಾನವು, ತಾಲಿಬಾನ್-ನೇತೃತ್ವದ ಬಂಡುಕೋರ ಚಟುವಟಿಕೆಗಳ ಹೆಚ್ಚಳ, ದಾಖಲೆಯ ಅಧಿಕ ಮಟ್ಟದ ಅಕ್ರಮ ಮಾದಕವಸ್ತು ಉತ್ಪಾದನೆ, ಕಾಬುಲ್ ನ ಹೊರಗೆ ಸೀಮಿತ ನಿಯಂತ್ರಣ ಹೊಂದಿದ ದುರ್ಬಲ ಸರ್ಕಾರದಿಂದ ಸ್ಥಿರತೆಗೆ ಬೆದರಿಕೆಗಳನ್ನು ಕಂಡಿದೆ. ಕಳೆದ 2008ರ ಅಂತ್ಯದಲ್ಲಿಒಸಾಮಾ ಬಿನ್ ಲಾಡೆನ್ ನನ್ನು ಸೆರೆಹಿಡಿಯಲು ಸಾಧ್ಯವಾಗದೇ ಯುದ್ಧವು ವಿಫಲಗೊಂಡಿತು. ಸಮ್ಮಿಶ್ರ ಕೂಟಗಳು ಬೆಂಬತ್ತಿದ ತಾಲಿಬಾನ್ ಉಗ್ರರು ಪಾಕಿಸ್ತಾನ ಗಡಿ ದಾಟಿದ ಘಟನೆಗಳಿಂದಾಗಿ ಯುನೈಟೆಡ್ ಸ್ಟೇಟ್ಸ್ ಹಾಗು ಪಾಕಿಸ್ತಾನದ ನಡುವೆ ಉದ್ವಿಗ್ನ ಪರಿಸ್ಥಿತಿ ಮೂಡಿತು.
ಬಹುರಾಷ್ಟ್ರೀಯ ಸೈನ್ಯವು ಇರಾಕ್ ಮೇಲೆ ಆಕ್ರಮಣ ನಡೆಸುವುದರೊಂದಿಗೆಎರಡನೇ ಗಲ್ಫ್ ಯುದ್ಧವು 2003ರಲ್ಲಿ ಪ್ರಾರಂಭವಾಯಿತು. ಇರಾಕ್‌ನ ಮೇಲಿನ ದಾಳಿಯು ಸ್ವಾಧೀನಕ್ಕೆ ದಾರಿ ಮಾಡಿಕೊಡುವುದರ ಜೊತೆಗೆ ಅಂತಿಮವಾಗಿ ಸದ್ದಾಮ್ ಹುಸೇನ್ ರ ಬಂಧನಕ್ಕೆ ಕಾರಣವಾಯಿತು. ಈತನನ್ನು ನಂತರ ಇರಾಕಿ ಸರ್ಕಾರವು ಗಲ್ಲಿಗೇರಿಸಿತು. ಸಮ್ಮಿಶ್ರ ಪಡೆಗಳ ವಿರುದ್ಧ ಹಾಗು ವಿವಿಧ ಜನಾಂಗೀಯ ಗುಂಪುಗಳ ನಡುವೆ ಹಿಂಸಾಚಾರದಿಂದ ಇರಾಕಿ ಬಂಡುಕೋರರ ಜೊತೆಗೆ ಅಸಮತೆಯ ಯುದ್ಧ ಕ್ಕೆ, ಸುನ್ನಿ ಹಾಗು ಶಿಯಾ ಇರಾಕಿ ಗುಂಪುಗಳ ನಡುವೆ ಸಂಘರ್ಷ ಹಾಗು ಇರಾಕ್‌ನಲ್ಲಿ ಅಲ್-ಖೈದಾ ಚಟುವಟಿಕೆಗಳಿಗೆ ದಾರಿಕಲ್ಪಿಸಿತು. ಸೈನ್ಯ ವಾಪಸಾತಿಗಳಿಗೆ ಸಾರ್ವಜನಿಕ ಒಲವು ಹೆಚ್ಚಿದ್ದರಿಂದ ಸಮ್ಮಿಶ್ರಕೂಟದ ಸದಸ್ಯ ರಾಷ್ಟ್ರಗಳು ತಮ್ಮ ಸೈನ್ಯವನ್ನು ಹಿಂದಕ್ಕೆ ಕರೆಸಿಕೊಂಡವು. ಜತೆಗೆ ಇರಾಕಿ ಸೈನ್ಯವು ಭದ್ರತೆಯ 
ಜವಾಬ್ದಾರಿ ವಹಿಸಿಕೊಂಡಿತು. ಕಳೆದ 2008ರ ಉತ್ತರಾರ್ಧದಲ್ಲಿ, U.S. ಹಾಗು ಇರಾಕಿ ಸರ್ಕಾರವು 2011ರ ಕೊನೆವರೆಗೆ ಜಾರಿಗೆ ಬರುವಂತೆ ಸ್ಟೇಟಸ್ ಆಫ್ ಫೋರ್ಸಸ್ ಅಗ್ರಿಮೆಂಟ್ ಗೆ ಅನುಮೋದನೆ ನೀಡಿದವು. ಇರಾಕಿ ಸಂಸತ್ತು U.S. ಜೊತೆ ಒಂದು ಸ್ಟ್ರ್ಯಾಟೆಜಿಕ್ ಫ್ರೇಮ್ ವರ್ಕ್ ಅಗ್ರಿಮೆಂಟ್‌ಗೆ ಸಹ ಅನುಮೋದನೆ ನೀಡಿತು. ಇದು ಸಂವಿಧಾನ ಹಕ್ಕುಗಳು, ಬೆದರಿಕೆ ತಡೆ, ಶಿಕ್ಷಣ, ಇಂಧನ ಅಭಿವೃದ್ಧಿ, ಹಾಗು ಇತರ ಕ್ಷೇತ್ರಗಳಲ್ಲಿ ಅಂತಾರಾಷ್ಟ್ರೀಯ ಸಹಕಾರದ ಗುರಿಯನ್ನು ಹೊಂದಿತ್ತು. ಕಳೆದ 2009ರಲ್ಲಿ, U.S. ಅಧ್ಯಕ್ಷ ಬರಾಕ್ ಒಬಾಮ "ಯುದ್ಧ ನಿರತ ಪಡೆಗಳಿಗೆ" 18-ತಿಂಗಳಲ್ಲಿ ವಾಪಸಾತಿಯ ಕಾಲಾವಕಾಶವನ್ನು ನೀಡಿದರು.

ಒಬಾಮ ಆಡಳಿತವು ಭಯೋತ್ಪಾದನೆಯ ವಿರುದ್ಧದ ಯುದ್ಧವನ್ನು "ಓವರ್ ಸೀಸ್ ಕಂಟಿನ್ಜೆನ್ಸಿ ಆಪರೇಶನ್" ಎಂದು ಮರು ನಾಮಕರಣ ಮಾಡಿತು. ಇದರ ಉದ್ದೇಶಗಳೇನೆಂದರೆ US ನಾಗರೀಕರ ಹಾಗು ವಿಶ್ವವ್ಯಾಪಿ ವ್ಯಾಪಾರಿ ಹಿತಾಸಕ್ತಿಗಳ ರಕ್ಷಣೆ, USನಲ್ಲಿರುವ ಭಯೋತ್ಪಾದನಾ ಜಾಲಗಳನ್ನು ಮುರಿಯುವುದು, ಹಾಗು ಅಲ್-ಖೈದಾ ಹಾಗು ಅದಕ್ಕೆ ಸಂಬಂಧಿಸಿದ ಸಂಘಟನೆಗಳನ್ನು ಛಿದ್ರಗೊಳಿಸುವುದಾಗಿದೆ. ಇರಾಕ್‌ನಿಂದ ಪಡೆಗಳನ್ನು ಹಿಂತೆಗೆದುಕೊಳ್ಳುವ ಬಗ್ಗೆ, ಗುಂಟನಾಮೋ ಬೇ ಬಂಧನ ಶಿಬಿರ ಮುಚ್ಚುವುದು, ಹಾಗೂ ಆಫ್ಘಾನಿಸ್ತಾನದಲ್ಲಿ ಪಡೆಗಳ ಹೆಚ್ಚಳಕುರಿತು ಆಡಳಿತವು ತನ್ನ ಗಮನ ಮತ್ತೆ ಕೇಂದ್ರೀಕರಿಸಿದೆ.

ಮಾಹಿತಿ ಯುಗ ಹಾಗು ಕಂಪ್ಯೂಟರ್‌ಗಳು
ವಿಶ್ವ ಯುದ್ಧಗಳ ಶಕೆ
ಹವಾಮಾನ ಬದಲಾವಣೆ
ಇತ್ತೀಚಿನ ಆಧುನಿಕ ಭಯೋತ್ಪಾದನೆ ಹಾಗು ಕದನ